Diari Oficial de la Generalitat Valenciana


Sumari del DOGV 8950, del 12-11-2020 (2020/9498)

ACORD de 6 de novembre de 2020, del Consell, de declaració de l'ocupació urgent de béns i drets per al Projecte de la Diputació de Valencia, «Accés a Benifaraig a través del camí de l'Alqueria de Gilet en la CV-315, de València a Nàquera. S-477».
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8950

Data del DOGV
:   12-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9498


Data del document
:   06-11-2020

Organisme emissor
:   Presidència de la Generalitat

Tipus de document
:   Acord

ACORD de 6 de novembre de 2020, del Consell, de declaració de l'ocupació urgent de béns i drets per al Projecte de la Diputació de Valencia, «Accés a Benifaraig a través del camí de l'Alqueria de Gilet en la CV-315, de València a Nàquera. S-477». [2020/9498]  
Antecedents de fet  
Primer. La Diputació Provincial de València, per Decret de la Presidència núm. 2579, de data 7 de febrer de 2019, va resoldre prendre en consideració i sotmetre a informació pública el projecte «Accés a Benifaraig a través del camí de l'Alqueria de Gilet en la CV-315, de València a Nàquera. S-477».  
Consta la publicació de l'anunci en el Butlletí Oficial de la Província núm. 36, de 20 de febrer de 2019, i l'acreditació de la no presentació d'al·legacions en relació al projecte esmentat.  
La Diputació Provincial de València, per Decret de la Presidència núm. 4310, d'11 d'abril de 2019, va resoldre aprovar definitivament l'esmentat projecte.  
Segon. Consta la formalització de l'acta de replanteig del projecte on consta la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment mitjançant el decret núm. 5333, de 5 de juny de 2020, del diputat delegat de l'Àrea d'Infraestructures de la Diputació Provincial de València, i va ser sotmesa a informació pública durant el termini legalment establit a través d'un anunci publicat en el Boletín Oficial del Estado núm. 167, de 15 de juny de 2020, en el Butlletí Oficial de la Província de València núm. 115, de 17 de juny de 2020, en els diaris Las Provincias i Levante en data 22 de juny de 2020 i en els taulers d'anuncis dels ajuntaments d'Alfara del Patriaca i de València. Així mateix, es va dur a terme la notificació individualitzada a totes les persones interessades en el procediment d'expropiació forçosa.  
Consta acreditada en l'expedient la presentació d'al·legacions per part del senyor Juan Isidro Guanter Martínez, resoltes pel Decret del diputat delegat de l'Àrea d'Infraestructures núm. 6497, de 13 de juliol de 2020, i que s'ha procedit a desafectar de l'expedient expropiatori les superfícies corresponents a la parcel·la 1001, per ostentar la condició de domini públic de l'Ajuntament de València i 1002 i 1003 d'Alfara del Patriarca, mitjançant els decrets del diputat delegat de l'Àrea d'Infraestructures de la Diputació de València núm. 7873 i 7874, de 10 de setembre de 2020.  
Quart. Per Decret núm. 7983, de 16 de setembre de 2020, del diputat delegat de l'Àrea d'Infraestructures de la Diputació Provincial de València va ser aprovada definitivament la relació de béns i drets afectats per l'expropiació forçosa per a l'execució del projecte d'obres esmentat.  
  
Cinqué. La sol·licitud d'ocupació urgent dels béns i drets afectats per l'expropiació es va formular en l'esmentat Decret núm. 5333, de 5 de juny de 2020, del diputat delegat de l'Àrea d'Infraestructures de la Diputació de València, l'apartat quart del qual reproduïm, a continuació, segons el seu tenor literal:  
«De conformitat amb el que estableix l'article 52 de la Llei d'expropiació forçosa i 56 del seu reglament, sol·licitar del Consell de la Generalitat Valenciana la declaració d'ocupació urgent dels béns i drets afectats, fonamentada en motius de seguretat viària, ja que la carretera CV-315 constitueix un eix des de la ciutat de València cap al nord per Moncada fins a connectar amb la CV-310 de Godella a la A-23, al terme municipal de Nàquera. Travessa diferents zones urbanes, residencials i industrials. Al seu primer tram entre València i Moncada, de 5 km de longitud, la CV-315 suporta una IMD de 14.133 vehicles diaris, amb un percentatge de pesants del 0,96 %, segons els últims aforaments realitzats per la Diputació de València. Al seu pas per Benifaraig, voreja per l'est aquesta pedania situada a l'horta valenciana, on presenta, a l'accés sud a aquesta població, una intersecció tipus glorieta que va remodelar el 2010 la intersecció en T que existia fins a aquesta data. Actualment, l'accés nord, situat en el PK 3+800 de la CV-315, està format per una intersecció en T en la confluència amb el carrer de Ferrer i Bigné. Aquesta intersecció no presenta carrils de canvi de velocitat, però sí carrils centrals d'espera a la via principal per als moviments de gir a l'esquerra. L'actual intersecció en T suposa un punt d'especial perillositat a conseqüència de les maniobres de gir a l'esquerra en una via amb una intensitat de trànsit molt alta. Així mateix, el cementeri de Benifaraig se situa a la confluència del carrer de Ferrer i Bigné amb la CV-315, al nord-oest de la intersecció amb la CV-315 i compta amb un accés lateral pel carrer per a vehicles i un altre d'accés a través de la porta principal exclusivament d'ús per als vianants. En la intersecció també conflueix el camí que dona accés a l'Alqueria de Basquinya, al terme d'Alfara del Patriarca, així com l'accés a les Alqueries de la Grossa, al terme municipal de Moncada, per la qual cosa cal, entre altres, aïllar el cementeri i el seu accés de la carretera CV-315 i, així, s'eliminen els problemes que originen els dols fúnebres, les visites per als vianants al recinte i les congestions pròpies de dates significatives. Aquesta i les altres circumstàncies ressenyades es pretenen esmenar amb l'execució del projecte a què es fa referència.»  
  
Sisé. En l'expedient administratiu consta, a més, la retenció de crèdit, d'acord amb el que s'estableix en l'article 52 de la Llei d'expropiació forçosa.  
  
Fonaments de dret  
I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de decembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos a l'efecte de la seua expropiació forçosa».  
  
En aquest mateix sentit, d'acord amb l'article 17 de la Llei sobre expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei sobre expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament de la Llei d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, a l'efecte de l'article 56.2 del Reglament de la Llei d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant, al·legacions únicament als efectes d'esmenar els possibles errors que s'hagueren pogut produir en fer la relació dels béns afectats per la urgent ocupació.  
  
En aquest expedient s'han complit totes les prescripcions contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, de conformitat amb l'article 2 del Decret 5/2019, de 16 de juny, del president de la Generalitat, pel qual determina el nombre i la denominació de les conselleries, i les seues atribucions, el Consell, en la reunió del 6 de novembre de 2020,  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per la Diputació Provincial de València, per a l'execució del projecte «Accés a Benifaraig a través del camí de l'Alqueria de Gilet en la CV-315, de València a Nàquera. S-477».  
  
Relació de béns afectats:  
  
Finca: 0001   
Cultiu/s: labor regadiu  
Referència cadastral: 30587T365353113166MO  
Terme municipal: València  
Propietari: Gil Martinez, José  
Superfície/s afectada/s:  
Expropiable: 523,00 m²  
  
Finca: 0002   
Cultiu/s: tarongers  
Referència cadastral: 88300S054042322146RK  
Terme municipal: valència  
Propietària: Francia Peñalver, María Carmen y Boix Boil Sergio  
Superfície/s afectada/s:  
Expropiable: 241,00 m²  
  
Finca: 0003   
Cultiu/s: Tarongers  
Referència cadastral: 32192Y918116033858DK  
Terme municipal: València  
Propietari: Palanca Palanca, Jaime  
Superfície/s afectada/s:  
Expropiable: 27,00 m²  
  
Finca: 0004   
Cultiu/s: labor regadiu s/c  
Referència cadastral: 37773Z796940084525RK  
Terme municipal: Alfara del Patriarca  
Propietari: Palanca Martínez, Miguel  
Superfície/s afectada/s:  
Expropiable: 441,00 m²  
  
Finca: 0005   
Cultiu/s: labor regadiu S/C  
Referència cadastral: 76582Y850801293761BX  
Terme municipal: Alfara del Patriarca  
Persones propietàries: Sales Belenguer, María Desamparados, Alfonso Sales, Salvador y Alfonso Sales, Roberto  
Superfície/s afectada/s:  
Expropiable: 1.056,00 m²  
  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 6 de novembre de 2020  
  
La consellera secretària  
Mónica Oltra Jarque